
ŠAKIŲ RAJONO SAVIVALDYBĖS TARYBA

SPRENDIMAS
DĖL MIŠRIŲ SOCIALINIŲ PASLAUGŲ CENTRO TEIKIAMŲ PASLAUGŲ

2014 m. sausio 30 d. Nr. T-34
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049, 2008, Nr. 113-4290) 6 straipsnio 12 dalimi ir rajono savivaldybės tarybos 2008 m. spalio 23 d. sprendimu Nr. T-315 „Dėl projekto „Mišrių socialinių paslaugų teikimo infrastruktūros sukūrimas rajono savivaldybės Plokščių, Gelgaudiškio ir Kriūkų seniūnijose“, nusprendžia:

1. Įgyvendinant projektą „Mišrių socialinių paslaugų teikimo infrastruktūros sukūrimas rajono savivaldybės Plokščių, Gelgaudiškio ir Kriūkų seniūnijose“ steigiamame mišrių socialinių paslaugų centre teikti:


1.1. socialines paslaugas socialinės rizikos šeimoms, suaugusiems asmenims su negalia, neįgaliems ir sutrikusio intelekto vaikams, pagyvenusiems asmenims;


1.2. profesinės reabilitacijos paslaugas.


2. Įtraukti 1.1. punkte išdėstytą priemonę į 2014 m socialinių paslaugų planą.
Meras

